З Іванам Адольфавічам, які кіруе заатэхнічнай службай, адправіліся па гаспадарцы. Па палявой дарозе да сенажных траншэй кіраваўся трактар з цялежкай, напоўненай зялёнай масай кукурузы. На “Амкадоры” механізатар Пётр Марчук трамбаваў зялёную масу. Траншэі збудаваны побач з сучасным малочна-таварным комплексам “Волкавічы”. Аператарамі машыннага даення працуюць тут выпускніцы Жалудоцкай сярэдняй школы Іна Унуковіч і Людміла Гірыч. Па папярэдніх падліках, сёлета сярэдні надой ад каровы перавысіць сем тысяч кілаграмаў малака. Адпаведна і атрымліваюць па тысячы рублёў у месяц.